पछिल्ला वर्षहरूमा बिमा क्षेत्र निकै उत्साहित भएको नेपाल लाइफ इन्स्योरेन्सका प्रमुख कार्यकारी अधिकृत विवेक झाले बताए । ‘तीन–चार वर्षयता राम्रो पिकअप लिएको छ,’ उनले भने, ‘आउँदा वर्षहरूमा वृद्धिदर झनै बढ्छ ।’ कम्पनीहरूको पुँजीगत आधार बलियो भएको, बजारमा नयाँ कम्पनीहरू थपिएको, प्रतिस्पर्धा बढेको लगायत कारणले आउँदा दिनमा बिमा क्षेत्रको विस्तार राम्रो हुने उनको आकलन छ । ‘बजारमा प्रतिस्पर्धा बढेको छ, यसबाट सेवाको गुणस्तर बढ्नुका साथै नयाँनयाँ आविष्कार पनि हुने निश्चित छ,’ उनले भने ।
